cyanic-selkie/wikianc huggingface dataset:
Aegyptus
Sosiale strukturer i tidlige romerske Egypt
Den såkalte Gnomon av Idios Logos, en skriftlig retningslinje som antagelig ble gitt til finansielle kontorer i Egypt, er et av de viktigste dokumenter for å studere administrasjonen av landet i romersk tid. Teksten består av rundt 115 avsnitt. Den viser sammenhengen mellom lov og status. Den legger ut de inntekter som den behandler, hovedsakelig bøter og konfiskering av eiendommer. Gnomon bekrefter også at frigitte slaver kan ta sin tidligere herres sosiale status. Den sosiale kontroll som romerne hadde på plass gikk via pengemidler basert på status og eiendom.
Kristne Egypt
Egyptiske kristne mente at patriarkatet i Alexandria ble grunnlagt av evangelisten Markus allerede i 33, men det er lite som er kjent om hvordan den nye kristne tro etablerte seg i Egypt. Historikeren Helmut Koester har foreslått at de første kristne i Egypt var overveiende påvirket av gnostiske strømninger inntil patriark Demetrius av Alexandria gradvis førte den egyptiske kristendom i overensstemmelse med den øvrige kristendommen. Mangelen på detaljer fra den første tid har blitt forklart som kollektiv forlegenhet over hva som senere ble betraktet religiøse avvik. I nyere tid har de første gnostiske strømningene fått fornyet interesse blant forskerne, blant annet i kjølvannet av Judasevangeliet som ble gjenfunnet i 1978 i en hule ved Nilen.
Oldtidsreligionen i Egypt ga fra seg forbausende liten motstand mot spredningen av kristendommen. Muligens hadde den lange historien med samarbeid med greske og romerske herskere i Egypt fjernet de religiøse ledernes deres autoritet. Alternativt kan den livsbekreftende innfødte religionen ha tapt sin appell blant de lavere klasser grunnet undertrykkelsen av harde skatter og liturgiske tjenester som ble fremmet av og om romerske keisere ført til redusert generell livskvalitet. I et religiøst system som ser det jordiske livet som evig, når det jordlige livet blir tungt og gledeløst, da kan også forestillinger om det evige liv miste sin tiltrekning. En annen tolkning er at flere av de religiøse symboler i den gamle tro ble overtatt av den nye, og at nykristne fant gjenklang av kristendommen i den gamle tro, slik som at Isiskulten med Isis med Horus tilsvarte jomfru Maria med Jesusbarnet. Oldtidens egyptiske ankh eller hakekors var det allestedsnærværende symbol på åndelig liv. De første egyptiske kristne overtok dette gamle symbolet og knyttet det til den tro som representerte kristendommen ved at Jesus hadde blitt henrettet på lignende kors.
Omkring 200 er det åpenbart at Alexandria var blitt til et av de store kristne sentra i verden. De kristne apologister Klemens og Origenes levde begge deler eller hele sitt liv i denne byen hvor de skrev, underviste og debatterte.
Med Milanoediktet i 313 avsluttet keiser Konstantin den store forfølgelsen av de kristne. Kristne benyttet toleransen overfor sin tro som en mulighet til å undertrykke alle andres tro. I løpet av 400-tallet ble det som ble betraktet som hedensk eller kjettersk undertrykt med vold og brutalitet, og annen tro enn den kristne tapte tilhengere, slik poeten Palladius bittert konstaterte. Gammelegyptisk tro fortsatte å bli praktisert i undergrunnen i mange tiår. Det siste edikt mot hedendommen kom i 435, men graffiti ved Philae (File) i Øvre Egypt viste at dyrkelsen av Isis fortsatte i dets tempel inn på 500-tallet. Mange egyptiske jøder ble også kristne, men andre jøder nektet å endre tro, noe som etterlot dem som den eneste religiøse minoritet av en viss størrelse i en kristent land.
Ikke før hadde den egyptiske kirken oppnådd frihet og overherredømme, havnet den i skisma (splittelse) og i en langvarig konflikt som til tider utløste borgerkrig. Alexandria ble et senter for den første store splittelse i den kristne verden, mellom arianisme, oppkalt etter presten Arius (ca. 250 – 336) fra Alexandria, og deres motstandere, representert av Athanasius (ca. 296 – 373), som ble erkebiskop av Alexandria i 326 etter at det første konsilet i Nikea avviste Arius' lære. Striden om arianisme førte til år med opprør og opptøyer gjennom det meste av 300-tallet. I løpet av et av disse ble det store tempelet til Serapis, et senter for den gamle tro, angrepet og ødelagt. Athanasius ble forvist fra Alexandria, men gjeninnsatt som erkebiskop mellom fem og syv ganger.
Egyptiske kristne henga seg til klosterbevegelsen med slik entusiasme og til dels fanatisme at keiser Valens måtte begrense antallet menn som kunne bli munker. Egypt eksporerte klosterbevegelsen til resten av den kristne verden, og monastisk tro fikk stor utbredelse i Europa i senantikken og videre inn i middelalderen.
En annen utvikling i denne perioden var utviklingen av koptisk språk, en form for oldtidsegyptisk språk skrevet med det greske alfabet utvidet med flere bokstaver som representerte lyder i egyptisk som ikke var til stede i gresk. Koptisk ble oppfunnet som et virkemiddel for å sikre korrekt uttale av magiske ord og navn i «hedenske» tekster, de såkalte greske magiske papyrus. Koptisk språk ble snart adoptert av tidlige kristne for å spre evangeliet til andre innfødte egyptere og det ble det liturgiske språket til egyptisk kristendom og er så det den dag i dag; se koptisk kristendom og den koptiske kirke.
Senere romerske Egypt
Den nye religiøse striden var om Jesus Kristus' vesen. Sakens kjerne var om han to naturer, menneskelig og guddommelig, eller en kombinert (fra hans menneskelighet og guddommelighet). Det kan synes som en vanskelig og uforståelig skjelning, men i en intens religiøs tidsalder var det nok til å skape splid et rike. Striden om miafysittisme oppsto etter det første konsil i Konstantinopel i 381 og fortsatte fram til konsilet i Khalkedon i 451 som bestemte at Jesus faktisk var «av to naturer» grunnet forvirringen om miafysittisme (kombinert natur) med monofysittisme (enkelt natur). Det monofysittiske syn var ikke akseptert av miafysittene da de hevdet at Jesus var ute av to naturer i en natur som ble kalt for «inkarnerte (legemliggjort) logos av Gud». Mange av miafysittene hevdet at de var misforstått, at det ikke var noen forskjell mellom deres posisjon og den til konsilet i Khalkedon, og at konsilet hadde bestemt imot dem av politiske motivasjoner alene. Kirken i Alexandria ble skilt fra kirkene i Roma og Konstantinopel på grunn av denne saken, og det skapet hva som ble den koptiske ortodokse kirke i Alexandria, som forble en betydelig kraft i det egyptiske religiøse livet den dag i dag. Egypt og Syria forble arnested for miafysittiske stemninger, og organisert motstand mot bestemmelsen til konsilet i Khalkedon ble ikke undertrykt før på 570-tallet.
Egypt fortsatte uansett å være et viktig økonomisk senter for Det bysantinske riket ved at landet, som for Roma tidligere, skaffet det meste jordbruksprodukter og framstilling av andre varer, foruten å fortsette å være et senter for lærdom. Landet fylte behovene for Det bysantinske riket og for Middelhavet som en helhet. Under styret til keiser Justinian I den store (482–565) ble Roma gjenerobret og det meste av Italia fra barbarer. men disse framgangene i vest gjorde at rikets østlige grenser ble farlig utsatte. Egypt, rikets «brødkurv», manglet beskyttelse.
Persiske invasjon
Den persiske invasjonen av Egypt begynte i 616, og landet hadde da vært uten krig i nær tre århundrer. Egypterne var ikke begeistret for keiseren i Konstantinopel, heller ikke med den khalkedonske avgjørelsen og var ikke motivert til å gi støtte til keiserens soldater. Den persiske erobringen som fullført i 618 eller 619 var den siste store triumf som det persiske sasanidedynastiet hadde i de romersk-persiske krigene mot Det bysantinske riket. Khosrau II av Persia hadde begynt denne krigen som hevn over mordet på keiser Maurikios (582-602) og hadde oppnådd en rekke tidlige suksesser, noe som kulminerte med erobringene av Jerusalem i 614 og Alexandria i 619. Det bysantinske rike hadde gjort seg avhengig av kornimport fra Egypt. En bysantinsk motoffensiv ble satt i gang av keiser Herakleios våren 622 endret fordelen, og krigen ble ført mot sin slutt ved fallet til Khosrau den 25. februar 628. Khosraus sønn og etterfølger Kavadh II av Persia gikk i gang med fredsforhandlinger om tilbakelevering av erobrede områder.
En konsekvens av den persiske erobringen var at miafysittisme kunne komme til overflaten igjen, og da det bysantinske styret ved keiser Herakleios ble gjeninnført i 629 ble miafysittene forfulgt og deres patriark forvist. Egypt var således i en tilstand av både religiøs og politisk fremmedgjøring fra Det bysantinske riket da en ny invasjon truet.
Den muslimske erobringen
En hær på 4 000 arabere, ledet av ʿAmr ibn al-ʿĀṣ, ble sendt av kalif Umar ibn al-Khattab, etterfølger til Muhammed, for å sørge for at islamsk styre ble spredd vestover. Disse araberne gikk inn i Egypt fra Palestina i desember 639 og dro raskt inn i Nildeltaet. Keiserens garnisoner trakk seg tilbake i befestede byer hvor du holdt i et år eller mer. Men araberne sendte forsterkninger, og i april 641 erobret de hovedstaden Alexandria. Bysantinerne samlet en flåte med det mål frigjøre Egypt og vant tilbake hovedstaden i 645, men allerede året etter tok muslimene byen på nytt, således fullførte den muslimske erobringen av Egypt og avsluttet 975 år med gresk-romersk styre over det gamle landet.
Pseudopedaria
Levevis
Disse billene har larver som lever på møkk som de voksne billene har gravd ned.
Utbredelse
Slekten er utbredt i Vest-Afrika (Gabon, Kamerun, Elfenbenskysten og den Den demokratiske republikken Kongo).
Systematisk plassering
Artene blir ofte regnet til slekten Copris.
Calhoun County (Florida)
Calhoun County er et fylke i den amerikanske delstaten Florida.
Administrasjon i oppvekst - Admio
Administrasjon i oppvekst (Admio) (tidligere Skolenes Kontoransattes Landsforbund (SKL)) er en politisk uavhengig yrkesorganisasjon som organiserer administrativt merkantilt personell ved skoler, skolekontorer og barnehager. Admio har ca 1700 medlemmer, og jobber for å kunne tilby medlemmene faglig utvikling.
Admio er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Citrus County
Citrus County er et fylke i den amerikanske delstaten Florida.
Administrasjon i oppvekst - Admio
Leder i Admio er Lina Steinsbekk.
Charlotte County (Florida)
Charlotte County er et fylke i den amerikanske delstaten Florida.
Daniel Willcox
Daniel Willcox (født 6. august 1990) er en newzealandsk seiler som konkurrerer i 470. Han har ingen større internasjonale meritter, men ble nummer 12 under VM i seiling 2014.
Under Sommer-OL 2020 i Tokyo som ble arrangert i 2021, ble han nummer 4.
Islamofobi
Islamofobi, også kalt islamfobi og islamfrykt er en ikke-medisinsk fobi som tilkjennegjør seg gjennom fordommer mot, stereotypier, hat mot eller irrasjonell frykt for islam og muslimer. Begrepet er omstridt og blir blant annet kritisert for å beskytte islam mot kritikk og sekularisme. Betegnelsene har røtter i europeiske språk fra 1918, men det var først i 1990-årene at begrepet islamofobi slo gjennom som den vanlige betegnelsen på hat og fordommer mot muslimer i offisiell språkbruk og faglig diskurs.
Årsak og kjennetegn til islamofobi er fortsatt et omdiskutert tema. Noen kommentatorer har hevdet at islamofobien har økt som følge av 11.september angrepene, spredningen av ISIS-terrorbevegelsen i Irak, og terrorangrepene i europa og usa, mens andre har hevdet at det er på grunn av økningen av antallet muslimer i usa og europa. Og noen er slike som stiller spørsmålstegn til begrepets gyldighet. Akademikeren S. Sayyid og Abdoolkarim Vakil understreker at islamofobi er en reaksjon på den unike muslimske identiteten som har oppstått globalt og at tilstedeværelsen av muslimer i seg selv ikke er en årsak av graden til islamofobi i et samfunn. Sayyid og Vakil understreker at det finnes mange slike samfunn der muslimer ikke er bosatt, men mange institusjonaliserte former av islamofobi eksisterer i slike samfunn uansett.
Definisjoner
Ordet Islamofobi er et nytt uttrykk ved bruk av ordet islam og -fobi, som utleder betydningen «frykt av, eller avsky mot islam.»
Ifølge ordboken Oxford betyr ordet «intens avsky eller frykt for islam, spesielt som en politisk makt; fiendtlighet eller fordommer mot muslimer». Uttrykket ble fanget opp spesielt etter de mye omdiskuterte 11.september angrepene og Irak-krigen. Universitetet i California ved Berkeley's Islamophobia Research & Documentation Project foreslår definisjonen «Islamofobi er en nøye planlagt og konstruert frykt eller fordommer som befinner seg i eurosentriske og orientalistiske mektige globale nettverk», for å bane vei for New World Order styrt av anti-Kristus.
Religionsforskerne Pernilla Ouis og Anne Sofie Roald la i 2003 til grunn følgende definisjon i sin bok Muslim i Sverige: «Begrepet refererer delvis til frykt eller en fobi mot religionen 'islam' og dens tilhengere, muslimer, og delvis til en kampanje mot islam og muslimer.» Termen «islamofobi» og nærstående definisjoner har en slags familielikhet med begreper som rasisme, xenofobi, antisemittisme og orientalisme, og flere definisjoner av «islamofobi» har avgrenset seg i forhold til disse andre begrepene.
Mattias Gardell definerer islamofobi som «sosialt reproduserte fordommer om og aversjoner mot islam og muslimer, samt handlinger og praksiser som angriper, ekskluderer og diskriminerer mennesker på bakgrunn av at de er, eller antas å være, muslimer, og assosieres med islam».
Sosiologene Scott Poynting og Victoria Mason har definert islamofobi som antimuslimsk rasisme som representerer en fortsettelse av anti-asiatisk og anti-arabisk rasisme.
Organisasjonen for islamsk samarbeid (OIC) har opprettet et Islamophobia Observatory som registrerer eksempler på islamofobi. Organisasjonen har lagt følgende definisjon til grunn: «a baseless hostility and fear vis-à-vis Islam and, as a result, a fear of, and aversion towards all Muslims or a majority of them.»
Betegnelsen islamofobi har oppnådd språklig og politisk aksept i en slik grad at FNs generalsekretær i desember 2004 ledet en konferanse med tittelen «Confronting Islamophobia», som fordømte islamofobi. Kofi Annan uttalte i 2004: «Når verden er nødt til å finne på et nytt begrep for å definere stadig økende fordommer, er det en trist og bekymrende utvikling. Det er det som er tilfellet med islamofobi.»
Den franske regjeringen frarådet i mars 2021 at man brukte begrepet «islamofobi» i offentlig diskurs. Dette begrunnes ifølge avisen Le Figaro med at begrepet er innført av islamister med eneste hensikt å forhindre konstruktiv kritikk av islamsk religion og praksis. Det bidrar på den måten til å undergrave ytringsfriheten.
Flere grupper, blant annet OIC og Islamophobia Watch, overvåker utviklingen av islamofobe hendelser.
Alternative uttrykk
Noen kritikere mener det fenomentet begrepet forsøker å fange inn, bedre kan kalles «antimuslimisme». Andre mener uttrykket slik det brukes i dag bør splittes i uttrykkene islamnegativisme, et multidimensjonalt uttrykk som beskriver et stort spekter av anti-islamske responser, inkludert holdninger, overbevisninger og konklusjoner angående islam, og islamofobi, her som et endimensjonalt uttrykk som beskriver følelsesmessige eller affektive responser.
Sindre Bangstad skriver at islamofobi har fått preg av ny-rasisme eller «kulturell rasisme» (rasisme uten raser) fordi muslimer blir oppfattet eller fremstilt som «problem» i kraft av sin religiøse identitet på samme måte som biologiske særtrekk ble lagt til grunn i den klassiske rasismen. En slik «rasialisering» av muslimer kaller Bangstad for «hard islamofobi».
Historikk og utvikling
Den første registrerte bruken av uttrykket islamofobi er fra 1918, da Alphonse Etienne Dinet og Sliman ben Ibrahim bruker uttrykket i sin franskspråklige Muhammed-biografi og hevder at «moderne orientalister» delvis «var påvirket av en islamofobi som var vanskelig forenlig med vitenskap og lite verdig vår tid».
Moderne tid
Uttrykket fikk voksende utbredelse i Storbritannia i 1990-årene og ble forsøkt definert i 1997 i en rapport fra Commission on British Muslims and Islamophobia, opprettet av Runnymede Trust. Her blir termen definert som ugrunnet fiendtlighet mot islam. Den inkluderer også de praktiske konsekvensene av slik fiendtlighet når det gjelder urettferdig diskriminering av muslimske individer og fellesskap, samt utestenging av muslimer fra det allmenne politiske og sosiale fellesskapet. Runnymede Trusts rapport beskriver åtte oppfatninger som knyttes til islamofobi.
Cora Døving, forsker 1 ved Holocaustsenteret, skriver at diskursen endret seg etter angrepet mot World Trade Center 11. september 2001. Muslimer gikk etter dette fra å bli sett som svake immigranter nederst på den sosiale og økonomiske rangstigen i Europa, til å bli omtalt og oppfattet som sterke, farlige og truende. Tidligere ble tyrkiske og marokkanske innvandrere betraktet som fattige som trengte hjelp eller som skulle bli sendt hjem. Tyrkere og marokkanere ble senere bare muslimer og med det representanter for et alternativt sosialt og moralsk system.
Bøker av blant andre Bruce Bawer, Hege Storhaug og Oriana Fallaci har advart mot omveltningen de mener islam i Europa fører med seg. Dette skyldes de såkalte wahhabittene, som ikke deler de europeiske verdien, men primært er lojale mot islam. Et at særpregene av islamofobi er at enkelte påstår at ved hjelp av migrasjon og høye fødselstall medvirker muslimer i «en plan» for å ta over Europa, og i stedet for europeisering av islam er Europa i ferd med å bli «islamisert». Den «demografiske katastrofen» har særlig blitt fremhevet av Bawer og Mark Steyn. Denne ideen om et internasjonalt nettverk som i skjul arbeider for å ta kontroll over Europa har fellestrekk med antisemittiske forestillinger om sionistene, ifølge Døving. Muslimene blir beskrevet utfra en forestilling om kollektiv mentalitet og at de er underlagt autoritære strukturer med religiøst lærde og moskeene som sentrum, slik at imamer blir betraktet med stor skepsis. Islam blir på samme måte som jødedommen betraktet som en politisk religion.
Stockholm International Forum on Combating Intolerance
Professor Anne Sofie Roald skriver at det ble tatt skritt for å offisielt anerkjenne begrepet i januar 2001, da Stockholm International Forum on Combating Intolerance anerkjente islamofobi som en form for intoleranse på linje med xenofobi (fremmedfrykt) og antisemittisme. Representanter for 51 stater i tillegg til FNs generalsekretær Kofi Annan, høykommissær for menneskerettigheter Mary Robinson, OSSE-generalsekretær Ján Kubis og representanter for EU og Europarådet deltok under konferansen, som vedtok en erklæring om alle deltagernes besluttsomhet om å bekjempe «folkemord, etnisk rensning, rasisme, antisemittisme, islamofobi og xenofobi, og å bekjempe alle former for rasediskriminering og intoleranse knyttet til det».
EUMC
I mai 2002 utgav European Monitoring Centre on Racism and Xenophobia (EUMC), et EU-byrå, en rapport med tittelen Summary report on Islamophobia in the EU after 11 September 2001, som beskrev en økning i islamofobe hendelser i medlemsstatene etter 11. september 2001. EUMC har senere utgitt flere rapporter om islamofobi, bl.a. The Fight against Antisemitism and Islamophobia: Bringing Communities together (European Round Tables Meetings) (2003) og Muslims in the European Union: Discrimination and Islamophobia (2006).
Fairness and Accuracy in Reporting
I 2008 utgav Fairness and Accuracy in Reporting studien Smearcasting: How Islamophobes Spread Bigotry, Fear and Misinformation, som beskrev strategier brukt av islamofober og identifiserte sentrale offentlige skikkelser som rapporten beskrev som islamofobe.
FN-resolusjon
FNs menneskerettighetsråd vedtok i 2010 en ikke-bindende resolusjon som fordømte islamofobiske handlinger, deriblant Sveits' byggeforbud mot minareter. Resolusjonen uttrykte sterk bekymring «for at islam ofte og feilaktig assosieres med menneskerettighetsbrudd og terrorisme». Den europeiske menneskerettsdomstol i Strasbourg nektet å behandle en klage på loven som forbyr minareter på moskeer i Sveits. Domstolen sa at de som klaget ikke kunne begrunne hvordan forbudet krenket deres menneskerettigheter og/eller religionsfrihet.
Kritikk
Uttrykket har blitt kritisert av ulike personer og grupperinger. Pascal Bruckner, en fransk forfatter som kritiserer «multikulturalisme», hevder i en artikkel at «islamofobi» ble funnet opp for å bringe antimuslimismen som setter spørsmålstegn ved koranen og krever likestilling mellom kjønnene, til taushet. Zineb El Rhazoui hevder ultrakonservative i Vesten, av mangel på blasfemilovene i majoritetsmuslimske land, har funnet opp «islamofobi» for å hindre kritikk og fritt ordskifte, under dekke av fornærmede følelser. I Norge har Walid al-Kubaisi kritisert at uttrykket brukes som stigmatiserende skjellsord. Religionhistoriker Mattias Gardell mener derimot at det er ikke stigmatisering, men en reell «fobi» som retter seg mot islam eller muslimer i vestlige samfunn.
Norge
Ifølge ekstremismeforskeren Tore Bjørgo har fiendebildene endret seg i tiden etter år 2000. Bjørgo uttalte at grensene for hva som er akseptert å si offentlig har flyttet seg vesentlig.
Bruk av uttrykket
Et eksempel på bruk av islamofobi-begrepet i Norge er en uttalelse vedrørende Midtøsten-konflikten fra Kontaktgruppen for Mellomkirkelig råd for Den norske kirke og Islamsk råd Norge der det oppfordres til «felles kamp mot islamofobi og antisemittisme».
São Brás
São Brás er en kommune i delstaten Alagoas i nordøstregionen av Brasil.
Maromokotro
Maromokotro er med sine 2,876 moh. Madagaskars høyeste fjell. Maromokotro ligger i Tsaratanana-massivet på den nordlige delen av øya og er en del av Tsaratanana naturreservat og derfor ikke åpent for ferdsel.
Tai’an
Tai'an kan sikte til:
Service og drift - en yrkessammenslutning i Delta
Service og drift, tidligere Teknisk Yrkessammenslutning (TY), er en yrkesorganisasjon for renholdsarbeidere, teknisk driftspersonell, trafikkansatte og landbruksvikarer.
SD arbeider primært for å ivareta medlemsgruppenes yrkesfaglige interesser og anseelse, for relevant utdanning tilpasset de ulike yrkesgruppene, og for etablering av fagopplæring som fører fram til fagbrev for vaktmestere og trafikkansatte samt titler som gjenspeiler yrkesgruppenes kompetanse og arbeidsområder.
SD er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i Service og drift er Leif-Hermod Jenssen.
Helene Kortner
Helene Kortner (født 11. april 1966 i Porsgrunn) er en norsk keramiker.
Kortner har hovedfag fra Kunsthøgskolen i Bergen. Hun har deltatt i mange gruppeutstillinger og hadde i 2003 separatutstilling i Kunstnerforbundet. Verk av henne er innkjøpt av blant andre Kunstindustrimuseet i Oslo, Vestlandske Kunstindustrimuseum og Sørlandets Kunstmuseum.
Kortner mottok Kunsthåndverkprisen i 2007 fra Bildende Kunstneres Hjelpefond for den keramiske skulpturen «Løwer fra Bohemia» (materiale: modellert glasert steingods).
Crafoordprisen
Crafoordprisen er en pris som skal belønne og fremme grunnleggende forskning innen vitenskapelige disipliner som havner utenfor Nobelprisens emneområder. Disse områdene innbefatter astronomi, biologi (framfor alt økologi), geovitenskap, matematikk, og forskning på sykdommen polyartritt (reumatisme). Prisen ble opprettet i 1980 av Holger Crafoord, som kommersialiserte den kunstige nyren og grunnla selskapet Gambro, sammen med ektefellen Anna-Greta Crafoord. Holger Crafoord led selv av polyartritt. Crafoordprisen ble utdelt for første gang i 1982. Prisen administreres av Kungliga Vetenskapsakademien (KVA) i Stockholm.
Prisen deles ut i april måned i Lund, og i likhet med de nobelpriser som deles ut i Stockholm er Sveriges konge prisutdeler.
Prissummen er nå på 500 000 USD, og skal anvendes for pristakerne fortsatte forskning.
Viktor Adebahr
Viktor Adebahr (født 24. mars 1989) er en svensk fotballspiller som spiller for den islandske klubben Íþróttabandalag Vestmannaeyja.
Han har tidligere spilt for IF Elfsborg, Ljungskile SK og.
Adebahr spilte for IF Elfsborg i perioden 2007 til 2008 og Ljungskile SK i 2009. I 2010 dro han til Norge til fordel for Ullensaker/Kisa, som da spilte i andredivisjon (nivå tre). I 2012-sesongen spilte han 26 seriekamper og noterte seg for ett seriemål, som kom i 27. serierunde i Adeccoligaen 2012. Adebahr var på prøvespill hos Hamarkameratene i begynnelsen av januar 2013, og i slutten av måneden ble det klart at Adebahr meldte overgang til Hamarkameratene, hvor han skrev under på en toårskontrakt.
Typiske kolibrier
Se liste i teksten!
Typiske kolibrier (Trochilinae) er en gruppe med kolibrier (Trochilidae) som inneholder cirka 161 arter, fordelt i 51 slekter. Artene kalles også smaragder, fjelljuveler og bikolibrier og er blant verdens minste fugler. De finnes kun i Den nye verden.
Taksonomi
Gruppen med typiske kolibrier inkluderte tidligere alle andre kolibrier enn eremittene (Phaethornithinae), men underfamilien er splittet opp i fem nye underfamilier. Etter den nye inndelingen inkluderer typiske kolibrier nå de tre gruppene med såkalte fjelljuveler, bikolibrier og smaragdkolibrier, og er fortsatt den mest tallrike gruppen blant kolibriene.
Beskrivelse
Typiske kolibrier viser kjønnsdimorfisme, der hannen ofte er mye mer prangende i fjærdrakta enn hunnen. Iriserende farger i metallglinsende rødt, oransje, grønt og/eller blått er vanlig.
Arter og slekter
Alle norske navn er i henhold til Norsk Ornitologisk Forening og Avibase, unntatt seksjonsoverskriftene og navn i parentes. Alle arter er i henhold til HBW and BirdLife International illustrated checklist of the birds of the world, men listen er nødvendigvis ikke komplett.
AFRY
Per 2019 har selskapet rundt 16,000 medarbeidere. Hovedkontoret ligger i Stockholm. AFRYs fokusområder er energi og miljø, infrastruktur, industri og prosjektledelse. Selskapets markedsområde er Europa, men virksomheten og kundene finnes over hele verden. AFRY i Norge har ca. 1000 ansatte og har kontorer i Oslo, Lillestrøm, Sandefjord, Bergen og Trondheim.
Sverige
AB Ångpanneföreningen ble børsnotert på Stockholmsbörsen i 1986, og har siden den gang blitt en av de større tekniske konsulentselskaper i Europa. Den 5. mai 2008 skiftet AB Ångpanneföreningen navn til ÅF AB.
Norge
Høsten 2013 ble Kåre Hagen AS kjøpt opp av ÅF. I 2015 ble Kåre Hagen AS fusjonert inn i selskapet ÅF Advansia.
Clay County (Florida)
Clay County er et fylke i den amerikanske delstaten Florida.
AFRY
Norge
I februar 2016 ble ÅF Infrastruktur AS og den landbaserte virksomheten til Reinertsen AS slått sammen til ÅF Reinertsen AS, som da hadde ca 360 medarbeidere. Arkitektfirmaet tegn_3 ble etter sammenslåingen datterselskap av ÅF Reinertsen AS, med ca 60 medarbeidere innen arkitektur, plan og landskap.
Finland
I februar 2019 kjøpte ÅF det finske selskapet Pöyry og det formelle navnet ble ÅF Pöyry AB.
Thaden T-2
Thaden T-2 var et amerikansk fire-seters fly fra 1920-tallet, bygget av Thaden Metal Aircraft Company i San Francisco, California.
Thaden Metall Aircraft Company ble stiftet av Herbert von Thaden, en tidligere pilot og tekniker i «United States Army Signal Corps». Selskapet ble dannet for å arbeide med å utvikle det første amerikanske metallfly, en 150 Hk Comet-motor.
Collier County
Collier County er et fylke i den amerikanske delstaten Florida.
Fredrik Bergström
Fredrik Bergström er en svensk seiler som konkurrerer i 470. Han har ingen større internasjonale meritter, men ble blant annet nummer 15 under VM i seiling 2014.
Under Sommer-OL 2020 i Tokyo som ble arrangert i 2021, tok han sølv.
David Navara
David Navara (født 27. mars 1985 i Praha) er en tsjekkisk sjakkspiller som ble stormester i sjakk i 2002, har siden blitt tsjekkisk mester ni ganger (2004, 2005, 2010, 2012, 2013, 2014, 2015, 2017 og 2019) og tok EM-sølv i 2015.
Han kvalifiserte seg til Verdenscupen i sjakk 2013, men røk ut i andre runde mot nordmannen Jon Ludvig Hammer. Fire år senere avanserte Navara til tredje runde i Verdenscupen i sjakk 2017, men måtte denne gangen gi tapt for russiske Aleksandr Grisjtsjuk.
Soaring With Eagles at Night to Rise With the Pigs in the Morning
Soaring With Eagles at Night to Rise With the Pigs in the Morning er et musikkalbum med Gluecifer. Albumet ble utgitt i 1998.
Necterosoma
Necterosoma er en slekt av biller og tilhører familiegruppen vannkalver.
Utseende
Små (gjerne 3-4 millimeter), bredt ovale vannkalver, gjerne matte og gulbrune med svarte tegninger.
Levevis
Både de voksne billene og larvene, er  rovdyr.
Utbredelse
Slekten er utbredt over hele Australia.
Viking Fotballklubb i 1947–48
Norgesserien, Distrikt V gruppe B
{|
Distriktsfinale
vant dobbeltoppgjøret mot gruppevinneren fra Gruppe A,, og ble dermed mester i Distrikt V. Som distriktsvinner kvalifiserte de seg for sluttspillet i Norgesserien.
William Simons
Clifford William Cumberbatch Simons (født 17. november 1940 i Swansea, Glamorgan, død 21. juni 2019 i London) var en walisisk-født skuespiller best kjent for sin rolle som PC Alf Ventress i Med hjartet på rette staden, en rolle som han spilte i 18 år, fra 1992 til 2010.
Peder Chr. Andersen
Peder Christian Andersen (født 5. april 1892, død 12. mars 1964 ) var en norsk fotballdommer, journalist, redaktør og radiokommentator.
For bladet Sport rapporterte han fra Sommer-OL 1912. Senere gikk han til Social-Demokraten og endelig til Aftenposten i 1919 der han ble underredaktør i 1925, redaktør i 1945 og forble til 1963. I tillegg drev han med Einar Staff og Trygve Gulbranssen bladet Idrettsliv 1915–28.
Da han overtok etter Einar Diesen under Sommer-OL 1924 ble han den første fotballkommentator i radio. Andersen var kjent for sin spesielle stil og vil huskes mest for den direkte radiooverføring fra de olympiske sommerleker i Berlin i 1936 hvor han refererte fra Bronselagets seier over det tyske OL-laget. Han kommenterte også VM i fotball 1938.
I 1912 var Andersen med på å stifte Sagene-laget SFK Njord, som etter flere sammenslutninger ble til Allianseidrettslaget Skeid i 1925. Han gjorde seg ikke spesielt bemerket som spiller, men var reserve på landslaget da de reiste på turne til Russland i 1913. Han var dommer i finalen i norgesmesterskapet i 1915, 1916 og 1919. I tillegg var han dommer under Sommer-OL 1924 og innvielsen av Ullevaal Stadion i 1926.
For Norges Fotballforbund satt han lenge i styre og stell, blant annet som sekretær. Han hadde ofte blandede roller i sitt virke. For sitt arbeide ble han tildelt Norges Fotballforbunds gullmerke i 1927.
Somerset County (Maine)
Somerset County er et fylke i den amerikanske delstaten Maine. Det ligger i de sentrale delene av staten og det grenser mot Aroostook County i nordøst, Penobscot County og Piscataquis County i øst, Waldo County i sørøst, Kennebec County i sør og mot Franklin County i sørvest. Det har også grense mot Canada i nordvest.
Somerset Countys totale areal er 10,607 km² hvorav 437 km² er vann. I 2000 hadde fylket 50,888 innbyggere og administrasjonssenteret ligger i byen Skowhegan.
Fylket ble grunnlagt i 1809 som Somerset County, Massachusetts av land fra Kennebec County.
Mona Achache
Mona Achache (født 18. mars 1981) er en fransk filmregissør og manusforfatter.
Hun debuterte som langfilmregissør med Pinnsvinets hemmelighet i 2009.
Columbia County (Florida)
Columbia County er et fylke i den amerikanske delstaten Florida.
São José da Laje
São José da Laje er en kommune i delstaten Alagoas i nordøstregionen av Brasil.
Sanmen
Sanmen (kinesisk: 三门县; pinyin: Sānmén Xiàn) er et fylke ved kysten i byprefekturet Taizhou i provinsen Zhejiang i Folkerepublikken Kina. Det har et areal på 1 072 km².
Befolkningen var på 398,817 innbyggere i 1999.
En lokal delikatesse, sanmenkrabbe, er kjent over hele Kina.
Sanmen kjernekraftverk er under bygging (2009) i fylket.
Jernbane
Høyhastighetsbanen Ningbo–Taizhou–Wenzhou-banen går gjennom området.
Valerija Demidova
Valerija Vladimirovna Demidova (russisk: Валерия Владимировна Демидова, født 3. mars 2000) er en russisk freestylekjører.
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 6 i halfpipe.
Polens kvinnelandslag i strandhåndball
Polens kvinnelandslag i strandhåndball representerer Polen i internasjonale konkurranser i strandhåndball. Sporten er underlagt Polens Håndballforbund (Związek Piłki Ręcznej w Polsce).
Landslagstrener var i 2013 Stanisław Igel.
EM i beachhåndball
Polens første EM i beachhåndball var EM i beachhåndball 2009, der de endte på 9.-plass av de 11 lagene som deltok. Ved EM i beachhåndball 2011 kom de på 8.-plass, etter at de tapte kvartfinalen mot Danmark, og tapte den siste plasseringskampen om 7.-plassen mot Tyrkia.
I juli 2013 deltok de ved EM i beachhåndball 2013 i Randers i Danmark, og kom der på 12.-plass. Her deltok det 13 lag.
Queenstown
Queenstown kan vise til:
Villa Solitaria
Villa Solitaria var hjemmet til den skotske forfatteren Compton Mackenzie da han bodde på Capri i Italia. Det ble også brukt av den skotske musikk-kritikeren og komponisten Cecil Gray. Det ble bygget på en klippe av arkitekt Edwin Cerio tidlig på 1900-tallet.
Rudolf Haeselich
Georg Rudolf Haeselich (født 1842, død 1896) var en tyskfødt arkitekt som virket i Norge.
Haeselich var sønn av landskapsmaleren Johann Georg Haeselich (1806–1894) fra Hamburg. Fra 1864 var han elev i byggekunst ved akademiet for bildende kunst i München.
Bakgrunn og virke
Haeselich virket som assistent for Paul Due ved midten av 1880-årene. I 1887 etablerte han egen praksis i Kristiania, og han var en svært produktiv leiegårdsarkitekt som ikke minst er kjent for Gråbeingårdene i Tøyenområdet. Disse er oppført i upusset tegl som iblant er lagt i dekorative mønstre. Gårdene fikk et dårlig rykte på grunn av stor arealutnyttelse (og dermed trangboddhet), men det skal ikke være noe spesielt å utsette bygningsteknisk. Haeselich tegnet ellers bolig- og forretningsgårder på østkanten og vestkanten, som regel med en viss nøkternhet og stilmessig stort sett innenfor nyrenessanse.
En rekke av Haeselichs gårder er fredet eller vernet etter Plan- og bygningsloven.
Arbeider i utvalg
(Alt i Oslo )
Anna-Lena Fritzon
Anna-Lena Fritzon (født 7. mars 1965 i Falun) er en svensk tidligere langrennsløper, skiskytter og triatlet.
Fritzon ble den første svenske kvinnen som vant en gullmedalje i junior-VM på ski. Det skjedde i 1985 i Täsch i Sveits på 10 km. Samme år vant hun gull i det svenske mesterskapet på 5 km og ble nummer tre på 10 km i Falun i verdenscupen. I 1988 kom hun på andreplass i et verdenscuprenn i Toblach i Italia hvor hun også var på det svenske stafettlaget som vant.
Hun var med i to Vinter-OL, i Calgary 1988 og på Lillehammer 1994. I Calgary-OL ble hun nummer ni på 20 km som beste svenske utøver. Hun deltok i to verdensmesterskap i langrenn, i Lahtis 1989 og i Falun 1993. I VM i Falun 1993 ble hun nummer ti på 30 km og ble best av de svenske deltakerne.
I 1984 deltok hun i VM i skiskyting (det første kvinne-VM) i Chamonix i Frankrike. Hun ble nummer ni og beste svenske deltaker på 10 km og endte på 14.-plass på sprinten.
I 1985 vant hun sølv i EM i triathlon i Immenstadt im Allgäu i Tyskland.
Prêt-à-porter
Prêt-à-porter [] er et fransk uttrykk, «klar til å bæres» som betegner klær sydd etter standardmål (også kalt konfeksjon). Uttrykket står i motsetning til haute couture, klær som er laget eksklusivt for mindre grupper og ikke er i vanlig salg. Standardmålene for prêt-à-porter gjør at de kan produseres i større antall og selges av kjedebutikker.
Prêt-à-porter kommer både konfeksjonssydd og i designerkolleksjoner, der sistnevnte gjerne har noe høyere kvalitet.
Guro Ramstad
Guro Ramstad (født 24. mai 1995) er en norsk fotballspiller fra Trondheim. Hun gikk fra Strindheim til Trondheims-Ørn i 2010, og var toppscorer på Ørns junior- og rekruttlag flere ganger før hun ble tatt opp i A-stallen til Trondheims-Ørn i 2012. Ramstad debuterte i Toppserien mot Fart 21. april 2012.
Ladies Tour of Norway 2019
Ladies Tour of Norway 2019 var den sjette utgaven av Ladies Tour of Norway. Rittet var klassifisert som kategori 2.WWT og gikk over én etappe i Vestfold og tre etapper i Østfold fra 22. til 25. august.
Andrzej Towiański
Andrzej Tomasz Towiański (født 1. januar 1799 nær Vilnius, død 13. mai 1878 i Zürich) var en polsk religionsfilosof og mystiker.
Towianski ble etter universitetsstudier assessor ved domstolen i Vilnius, men emigrerte vestover i 1837. I Paris, der han slo seg ned i 1841, han fikk en fremtredende posisjon blant de polske emigrantene som stifter av en religiøs sekt. Adam Mickiewicz, som Towianski kurerte hustruen til ved hjelp av hypnose, utviklet hans "messianisme" i sine forelesninger i Sorbonne ("L'église officielle et le Messianisme", 1842–43) og stod under hans innflytelse liksom også Juliusz Słowacki.
Towianski anså seg å ha en guddommelig sendebud og forkynte en sosial omveltning på grunnlag av kjærlighet. Det polske folket skulle bli en Messias for alle siviliserte folk og gjennom lidelse forberedes for sitt frelserkall. Hans prekener i kirken Notre-Dame i Paris vakte stor oppsikt. Han ble utvist fra Frankrike i 1842 etter Ferdinand Filip av Orléans' død, som han hadde forutsagt, og bega seg til Brussel, Roma og Sveits. I 1848 flyttet han til Paris, ble fengslet og ble dømt til å sone i Cayenne, men ble benådet og vendte tilbake til Zürich. Hans skrifter ble utgitt i 1882 i Torino med innledning av T. Canonico.
VM i terrengtriatlon 2012
VM i terrengtriatlon 2012 (verdensmesterskapet i terrengtriatlon) ble arrangert i Pelham i USA i 2012.
Lina Kostenko
Lina Vasylivna Kostenko (ukrainsk: Ліна Василівна Костенко) er en ukrainsk dikter. Hun var blant de tidligste og mest fremtredende ukrainske skribentene som kom som følge av Nikita Khrusjtsjovs avstalinisering.
B-gjengen (Oslo)
B-gjengen er en av flere gjenger tilknyttet Oslos underverden. Gjengen har i alle fall holdt på siden 1990-årene og har utspring i det pakistanske milijøet i Oslo. Gjengen er kjent for flere lovbrudd tilknyttet til salg av narkotika, torpedovirksomhet, vold og drap.
Günther Mader
Karriere
I junior-VM i alpint 1982 tok han gull i storslalåm.
B-gjengen (Oslo)
Den 8. januar 2001 ble en mann tilknyttet A-gjengen skutt og drept på Tøyen i Oslo. Khuram Shabbir Malik ble dømt til 12 års fengsel for drap, og Shahid Rasool ble dømt for trusler i samme sak.
Medlemmer av B-gjengen var i mange år mistenkt og siktet for drap og drapsforsøk på Sandaker i februar 2004, men politiet henla saken i 2012.
Günther Mader
Karriere
Under verdensmesterskap samlet han mange medaljer, fire bronsemedalje og en sølvmedalje. Under OL 1992 i Albertville fikk han bronse i utfor.
B-gjengen (Oslo)
B-gjengen var involvert i en skyteepisode på Aker Brygge, 20. august 2006, hvor lederen av gjengen Young Guns ble skutt ned og hardt skadet. I begynnelsen av september samme år ble tolv personer med tilknytning til gjengen arrestert av politiet for ulike forhold i en samordnet aksjon.
B-gjengens fremste rivaler har vært A-gjengen.
Günther Mader
Karriere
I mars 1998 fikk Mader hjerneslag. Han ble delvis lammet og tapte mye av taleevnen, men trente seg etter hvert opp til å leve et normalt liv. I tiden etter slaget skrev han en bok. I dag er han alpinsjef for den østerrikske skiprodusenten Salomon.
Fernand Sanz
Fernando Sanz y Martínez de Arizala (født 28. februar 1881 i Madrid, død 8. januar 1925 i Pau) var en fransk syklist som deltok i de olympiske leker 1900 i Paris.
Sanz kom på andreplass på 2000 meter sprint sykling under 1900 i Paris bak Georges Taillandier fra Frankrike.
Dixie County
Dixie County er et fylke i den amerikanske delstaten Florida.
Tricia Penrose
Patricia Penrose (født 9. april 1970 Kirkby) er en engelsk skuespillerinne og sanger. Hun er mest kjent for sin rolle som Gina Ward i ITV1s langvarige dramaserie fra 1960-årene Med hjartet på rette staden, en rolle hun spilte kontinuerlig i 17 år fra 1993 til 2010. Hun har også dukket opp på Sjukehuset i Aidensfield, Coronation Street, Emmerdale, Boon, Justice, Fort Boyard, The Bill og Dancin 'Thru the Dark.
Rowan Cheshire
Rowan Cheshire (født 1. september 1995) er en britisk freestylekjører.
Peter Benson
Peter Henry Benson (født 3. april 1943, død 6. september 2018) var en britisk skuespiller, mest kjent for sin rolle som Bernie Scripps i TV-serien Med hjartet på rette staden. Han hadde også en rekke andre film- og TV-roller, ofte med svake eller vaklende karakterer.
Dividendefordring
Dividendefordring er fordring som har krav på forholdsmessig dekning (dividende) etter sin prioritet i skyldnerens bo. Reglene om dividendefordringer i norsk konkursrett er regulert av dekningslovens kapittel 6, og noe i kapittel 7.
Alle dividendefordringer omregnes til pengefordringer etter den verdi fordringen har på fristdagen (dekningsloven § 6-4).
Vilkår for dividenderett
Hovedvilkåret for dividenderett er at det foreligger en fordring mot skyldneren.
Fordringen må ha oppstått før åpningen av boet, men for regresskrav anses kravet å ha oppstått samtidig som hovedfordringen (fordringen som er grunnlaget for regressen) oppsto (dekningsloven § 6-3). I tillegg kommer dividendekrav for tap en part påføres ved at boet ikke trer inn i avtalen vedkommende hadde med skyldneren, slik at vedkommende må heve avtalen, eller ved at boet sier opp avtalen før tiden (dekningslovens §§ 7-8 og 7-6).
Duval County (Florida)
Duval County er et fylke i den amerikanske delstaten Florida.
Margarita Mayeta
Margarita Mayeta (født 30. mars 1948) er en cubansk volleyballspiller.
Hun representerte Cuba under Sommer-OL 1972 i München, hvor hun ble nummer 6.
Pay-per-view
Pay-per-view (PPV) er en form for betal-TV, der seerne kan betale for å se en begivenhet via et kryptert TV-signal. Arrangementet vil bli sendt samtidig og direkte til alle TV-seere som har bestilt det i motsetning til video-on-demand-system, hvor det er mulig at seerne kan velge å se på programmet når de vil. Arrangementene eller begivenhetene kan som oftest kjøpes med en guide på fjernsyn eller ved å bestille programmet via telefon eller internett. Det er ofte filmer, sportsbegivenheter, og andre spesielle hendelser som kan kjøpes gjennom pay-per-view. Fordelen med pay-per-view er at forbrukeren betaler kun for nøyaktig det han kommer til å se.
Karin Svingstedt
Karin Sofia Svingstedt (født 13. november 1964 i Hassela) er en tidligere svensk langrennsløper som representerte klubben Stockviks IF.
Svingstedt tok sine første verdenscuppoeng i sesongen 1987/88 med en syvendeplass på 20 km fristil i Toblach. Hun vant også sitt eneste verdenscuprenn ved å være på det svenske stafettlaget som vant på samme sted, og kom på tredjeplassen i Leningrad på stafetten. I Vinter-OL 1988 i Calgary, ble hun nr. 23 på 5 km klassisk og nr. 22 på 10 km klassisk. Sesongen etter oppnådde hun sin beste individuelle plassering i verdenscupen med femteplass i Klingenthal på 10 km klassisk og sitt beste sammenlagtresultat i verdenscupen med 24.-plass. Med det svenske stafettlaget tok hun også en tredjeplass i Falun og andreplass i Davos. Under Ski-VM 1989 i Lahtis ble en 15.-plass på 10 km fristil hennes beste individuelle resultat. Hun kom på fjerdeplass med stafettlaget som for øvrig besto av Magdalena Wallin, Anna-Lena Fritzon og Marie-Helene Westin.
Eutyctus
Eutyctus er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.
Utseende
En middelsstor (ca. 20 millimeter), blank hornbille. Hannen mangler horn eller spisse knøler. Kroppen er svart, dekkvingene rødbrune. På forbeina har leggene (tibiae) tre ganske lange tenner.
Levevis
Biller i gruppen Pentodontini lever stort sett i forholdsvis tørre biotoper, som steppe og ørkener.
Utbredelse
Arten forekommer i Sentral-Asia.
François Duval (komponist)
François Duval (1672/1673 – 1728) var en fransk fiolinist og barokk-komponist.
Liv og virke
François Duval var sønn av en parisisk dansemester med samme navn, som medvirket som danser under Lullys operaoppføringer. I koppskattfortegnelsene fra 1695 er faren oppført i 1. skatteklasse, noe som tyder på en opphøyd sosial og økonomisk posisjon.
Den tidligste kjente komposisjonen til Duval, Air nouveau, ble publisert i tidsskriftet Mercure Galant 1699. Senest fra 1704 fikk han privilegium på publikasjon av sine verk og sto i tjeneste hos hertug Filip II av Orléans. Duval dediserte sine fiolinsonater op. 1 til hertugen, dette er den første franske publikasjonen av fiolinsonater i italiensk stil, ett år før Jean-Féry Rebels Pieces pour le violon. Duval tok i bruk fiolinspesifikke spilleteknikker som var blitt kjent i Frankrike gjennom Arcangelo Corellis sonatesamling op. 5 (1700). En annen av Duvals tjenesteherrer var hertugen av Noailles; til ham dediserte han triosonater op. 2.
de Noailles lot Duval spille for kong Ludvig XIV, og Duval dediserte sonatesamlingen op. 3 til kongen. Fra nå av medvirket Duval under François Couperins Concerts royaux, sammen med Couperin (cembalo), Hilaire Verloge (gambe), André Danican Philidor (obo) og Pierre Dubois (fagott).
Duval ble medlem av Vingt-quatre Violons du Roy i 1714. Johann Adam Birkenstock regnes som Duvals mest framsående elev.
Verk
Duvals første sonater er komponert i italiensk stil, og røper at han hadde kjennskap til Arcangelo Corellis verk. Den hyppige bruken av dobbeltgrep og spill i høye posisjoner viser at han var en dyktig fiolinist. Med sine verk ryddet Duval veien for yngre komponister som Jean-Marie Leclair. Duvals sonater er skrevet dels i kirkesonatestil, dels på suiteform.
Providenija
Providenija (russisk: Провиде́ния) er en bymessig bosetning i Providenijabukta i den nordøstlige delen av den autonome regionen Tsjukotka i Russland. Den ligger direkte over Beringstredet fra Alaska, og svært nær den internasjonale datolinjen. Like ved byen ligger Providenijabukta lufthavn, som er den russiske lufthavna som ligger nærmest USA. Innbyggertallet var 2 723 ved folketellingen i 2002, og 5 432 ved folketellingen i 1989.
Bosetningen var en tidligere sovjetisk militærhavn, beliggende i en fjord beskyttet fra Beringhavet. Mesteparten av byens innbyggere i dag er jupiker, en eskimostamme.
Providenija har et arktisk klima, men vinterne er ikke så strenge, på grunn av byens beliggenhet ved kysten.